BVB Indicii schițează o mișcare de revenire
*	Tranzacții de 106 milioane lei, sub media zilnică a anului

Indicii Bursei de Valori București (BVB) au încheiat în creștere sesiunea de tranzacționare de ieri, după scăderile puternice din debutul săptămânii. Indicele BET, al celor mai lichide douăzeci de titluri de la BVB, s-a apreciat cu 0,65%, la 17.873 de puncte, creștere similară cu cea a indicelui BET-BK, reperul de randament al fondurilor de investiții în acțiuni, ce a încheiat sesiunea bursieră la 3.313 puncte.